ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கோவிட்-19 நிலவரம்
ஜப்பானிலிருந்து 124 பேரையும், வூஹானிலிருந்து 112 பேரையும் மீட்டிருப்பதாக டாக்டர் ஹர்ஷ் வர்தன் தகவல்
ஜப்பானிலிருந்து ஏர் இந்தியா விமானம் மூலம் 124 பேரை மீட்டிருப்பதாக மத்திய சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷ் வர்தன் கூறியிருக்கிறார். இன்று  காலை தில்லியில் இதைத் தெரிவித்த அமைச்சர், இவர்களில் 119 பேர் இந்தியர்கள் என்றும் ஏனைய ஐந்து பேர் இலங்கை, நேபாளம், தென்னாப்பிரிக்கா மற்றும் பெரு நாடுகளைச் சேர்ந்தவர்கள் என்றும் கூறினார். மேலும், கோவிட் – 19 முதலில் தோன்றிய சீனாவின் வூஹான்-லிருந்து 112 பேர் இந்திய விமானப்படை விமானத்தின் மூலம் மீட்கப்பட்டிருப்பதாக கூறினார்.
ஜப்பானிலிருந்து மீட்கப்பட்டவர்கள் மானேசார் ராணுவ முகாமில் தனிமைப்படுத்தப்பட்டு வைக்கப்படுவார்கள் என்றும், வூஹானிலிருந்து மீட்கப்பட்டவர்கள் சாவ்லாவில் உள்ள இந்திய – திபெத் எல்லைப்படை முகாமில் வைக்கப்படுவார்கள் என்றும் கூறினார். சீன மக்கள் கோவிட்-19 தொற்று காரணமாக இன்னல்பட்டு வரும் நிலையில், அவர்களுக்கு ஆதரவாக, இந்தியா 15 டன் மருத்துவ நிவாரணப் பொருட்களை வூஹானுக்கு அனுப்பி உள்ளதாக அமைச்சர் தெரிவித்தார்.
கோவிட்-19 பரவல் தொடர்பான உலக நிலவரத்தைக் கருத்தில் கொண்டு, ஏற்கனவே பிறப்பிக்கப்பட்ட பயண ஆலோசனைகளுடன் கூடுதலாக சிங்கப்பூர், கொரியா, ஈரான், இத்தாலி ஆகிய நாடுகளுக்கு அத்தியாவசியமற்ற பயணத்தை தவிர்க்குமாறு இந்திய மக்கள் கேட்டுக் கொள்ளப்பட்டுள்ளனர் என்றும் அமைச்சர் கூறினார். கொரியா, ஈரான், இத்தாலி நாடுகளிலிருந்து வருபவர்களும், இந்த நாடுகளுக்கு பிப்ரவரி 10-ம் தேதிக்கு பிறகு சென்று வந்தவர்களும் இந்தியா வந்தவுடன் 14 நாட்களுக்கு தனிமைப்படுத்தப்படுவார்கள் என்றும் அவர் கூறினார்.
மாநிலங்களில், கோவிட் -19, கண்காணிப்பு மற்றும் நிர்வாக தயார் நிலை குறித்து மதிப்பீடு செய்வதற்காக, தமது அமைச்சகதத்தின் இணைச் செயலர் அந்தஸ்துக்கு குறையாத அதிகாரிகள், அங்கு செல்கிறார்கள் என்றும் அமைச்சர் கூறினார்.
இதுவரை 4,787 விமானங்களிலிருந்து வந்த 4,82,927 பயணிகள் சோதனையிடப்பட்டிருப்பதாக அவர் கூறினார். 21 விமான நிலையங்கள், 12 பெரிய துறைமுகங்கள், 65 சிறிய துறைமுகங்கள், தரைப்பகுதியில் எல்லைகளைக் கடந்து வருவதற்கான நிலைகள், ஆகியவற்றில் பயணிகள் சோதனை தொடர்ந்து நடைபெறுவதாகவும் அவர் கூறினார்.
இதுவரை சோதனைக்கென அனுப்பப்பட்ட 2,836 மாதிரிகளில் 2,830-ல் நோய் தொற்று இல்லை என்றும், முன்னதாக 3 கேரள நபர்களின் மாதிரிகளில் தொற்று காணப்பட்டதாகவும்  3 மாதிரிகளின் சோதனை நடைபெற்று வருவதாகவும், அமைச்சர் ஹர்ஷ் வர்தன் தெரிவித்தார்.
------
(Visitor Counter : 103
பாதுகாப்பு அமைச்சகம்
தேசிய போர் நினைவுச் சின்னத்தில் பள்ளிகளின் பேண்ட் இசை நிகழ்ச்சி நடத்தப்பட உள்ளது
புதுதில்லியில் உள்ள போர் நினைவுச் சின்னத்தில் சுழற்சி முறையில் பள்ளிகளின் பேண்ட் இசை நிகழ்ச்சி நடத்தப்பட உள்ளது. பாதுகாப்பு அமைச்சகமும், கல்வி அமைச்சகமும் கூட்டாக இதற்கான முடிவை எடுத்துள்ளது. கல்வி அமைச்சகம் மற்றும் தேசிய தலைநகர் தில்லி பிரதேச அரசுடன் கலந்தாலோசித்து சிபிஎஸ்இ பள்ளிகளின் பேண்ட் இசைக் குழுக்களின் கால அட்டவணையைத் தயாரிக்குமாறு மத்திய கல்வி அமைச்சகம் கேட்டுக் கொண்டுள்ளது.
இதே போன்ற நிகழ்ச்சிகளை நடத்த அனைத்து மாநிலங்களும், யூனியன் பிரதேசங்களும் பள்ளிகளிலிருந்து பேண்ட் இசைக்குழுவைத் தெரிவு செய்யவும் மத்திய கல்வி அமைச்சகம் கேட்டுக் கொண்டுள்ளது. பாதுகாப்பு அமைச்சகத்துடன் இணைந்து அனைத்துப் பள்ளிகளையும் சிபிஎஸ்இ ஒருங்கிணைக்கும்.
தேசிய போர் நினைவுச் சின்னம் நாட்டுக்கு அர்ப்பணிக்கப்பட்ட மூன்றாவது ஆண்டு நெருங்கும் நிலையில், 2022 பிப்ரவரி 22 முதல் பேண்ட் இசைக்குழுக்களின் நிகழ்ச்சிகள் நடத்தும் தேதிகள் அமையும். 2019 பிப்ரவரி 25 அன்று தேசிய போர் நினைவுச் சின்னத்தை பிரதமர் திரு.நரேந்திர மோடி நாட்டுக்கு அர்ப்பணித்தார்.
பள்ளி மாணவர்களிடையே தேசப்பக்தியின் மாண்புகளை வளர்த்தல், கடமைக்கு அர்ப்பணித்தல், துணிவு, தியாகம் ஆகியவை இந்த முன்முயற்சியின் நோக்கமாகும்.
கலாசாரத்துறை அமைச்சகம்
ராஷ்டிரிய சன்ஸ்கிரிதி மகோத்சவத்தின் 11-வது பதிப்பு கூச் பெகாரில் நாளை தொடங்குகிறது
ராஷ்டிரிய சன்ஸ்கிரிதி மகோத்சவத்தின் 11-வது பதிப்பை மேற்கு வங்கத்தில் உள்ள கூச் பெகார் அரண்மனையில் 2021 பிப்ரவரி 14 அன்று மத்திய கலாச்சாரம் மற்றும் சுற்றுலா இணை அமைச்சர்  திரு. பிரகலாத் சிங் படேல் முன்னிலையில் மேற்கு வங்க ஆளுநர் திரு. ஜக்தீப் தன்கர் துவக்கி வைக்கிறார்.
ஒரு மாநிலத்தின் நாட்டுப்புற மற்றும் பழங்குடியினக் கலைகள், இசை, உணவுகள் மற்றும் கலாச்சாரத்தை மற்ற மாநிலங்களுக்கு எடுத்துரைப்பதில் முக்கிய பங்கு வகிக்கும் ராஷ்டிரிய சன்ஸ்கிரிதி மகோத்சவ், ‘ஒரே இந்தியா, ஒப்பற்ற இந்தியா’ என்னும் லட்சியமிக்க இலக்கை அடைய உதவுவதோடு, கலைஞர்கள் மற்றும் கைவினை கலைஞர்களின் வாழ்வாதாரத்திற்கு ஆதரவளிப்பதற்கான தளத்தையும் வழங்குகிறது.
2021 பிப்ரவரி 14 முதல் பிப்ரவரி 28 வரை ராஷ்டிரிய சன்ஸ்கிரிதி மகோத்சவத்தின் 11-வது பதிப்பு நடைபெறுகிறது. கூச் பெகாரில் பிப்ரவரி 14 முதல் 16 வரையிலும், டார்ஜிலிங்கில் பிப்ரவரி 22 முதல் 24 வரையிலும், முர்ஷிதாபாத்தில் பிப்ரவரி 27 முதல் 28 வரையிலும் இந்த திருவிழா நடைபெறுகிறது.
மக்களை, குறிப்பாக இளைஞர்களை, அவர்களது பிரத்தியேக கலாச்சாரம், பன்முகத்தன்மை வாய்ந்த இயற்கை, தனிச்சிறப்பு வாய்ந்த விஷயங்கள் மற்றும் வரலாறோடு, இந்திய நாட்டின் சிறப்பியல்புகளை மையக்கருவாகக் கொண்டு, இந்நிகழ்வு இணைக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697721
பாதுகாப்பு அமைச்சகம்
உடலையும், மனதையும் ஆரோக்கியமாக வைத்திருக்க யோகா பயிற்சியை இடைவிடாமல் மேற்கொள்ளுமாறு மக்களுக்கு சர்வதேச யோகா தினத்தையொட்டி பாதுகாப்புத்துறை அமைச்சர் வேண்டுகோள்
உடலையும் மனதையும் ஆரோக்கியமாக வைத்திருக்க யோகா பயிற்சி தொடர்ந்து மேற்கொள்ளுமாறு பாதுகாப்புத்துறை அமைச்சர் ராஜ்நாத் சிங் மக்களை கேட்டுக்கொண்டுள்ளார். சர்வதேச யோகா தினத்தையொட்டி ஸ்ரீ சத்குருவின் ஈஷா அறக்கட்டளை ஏற்பாடு செய்திருந்த நிகழ்ச்சியில் காணொலி மூலம் உரையாற்றிய அவர், யோகா உடலுக்கு மட்டுமல்லாமல், உள்ளத்துக்கும் நன்மை அளிக்கக்கூடிய பயிற்சி என்று குறிப்பிட்டார். எண்ணங்களை நேர்மறையான திசையில் கொண்டு செல்ல இது உதவும் என்று அவர் கூறினார்.
கடந்த சில ஆண்டுகளில் யோகா சர்வதேச அங்கீகாரத்தின் மூலம் புதிய உச்சங்களைத் தொட்டுள்ளது என்றும், இன்று பிரதமர் திரு நரேந்திர மோடியின் வழிகாட்டுதலின் கீழும், மக்களின் தீவிர ஒத்துழைப்பாலும் இந்தியாவின் புதிய அடையாளமாக மாறியுள்ளது என்றும் திரு ராஜ்நாத் சிங் கூறினார். “ஐ.நா பொதுச் சபையில் உரையாற்றிய நமது பிரதமர், யோகா தினத்தைக் கொண்டாட சர்வதேச சமூகத்திற்கு அழைப்பு விடுத்தார். இந்த தீர்மானத்தை ஐநா ஏற்றுக்கொண்டது நிச்சயமாக மனிதகுலத்தின் நலனுக்கான ஒரு பெரிய சாதனையாகும். 2016 டிசம்பர் 01-ந் தேதி அன்று, மனிதகுலத்தின் கலாச்சார பாரம்பரிய பட்டியலில் யுனெஸ்கோவால் யோகா சேர்க்கப்பட்டபோது, உலகளவில் யோகா மேலும் அங்கீகாரம் பெற்றது,” என்று அவர் கூறினார்.
"இந்தியா பல ஆயிரம் ஆண்டுகளாக உலக அமைதி மற்றும் மனிதநேய சிந்தனைகளை பரப்பி வருகிறது. உலகமே ஒரே குடும்பம் என்ற செய்தியை வழங்குவதன் மூலம், இந்தியா தனது எல்லைக்குள் வாழும் மக்களை மட்டும் தனது குடும்பமாக கருதாமல், உலகம் முழுவதும் உள்ள மக்களை ஒன்றாகக் கருதுகிறது. சத்குரு, தனது பணியின் மூலம், புதிய சுற்றுச்சூழல் இயக்கத்தை உருவாக்குவதற்காக, உலகம் முழுவதிலுமுள்ள மக்களை ஒரே இழையில் இணைப்பதன் மூலம் இந்த உணர்வை நிச்சயமாக உயிர்ப்பித்துள்ளார். 'மண்ணைக் காப்போம்' போன்ற பிரச்சாரங்கள் மூலம் அவர் உலகத்தில் விழிப்புணர்வை ஏற்படுத்தி வருகிறார்” என்று அவர் கூறினார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1835963
ரெயில்வே அமைச்சகம்
2020 டிசம்பரில் அதிகளவிலான சரக்குகளை இந்திய ரயில்வே கையாண்டது
2020-ஆம் ஆண்டு டிசம்பர் மாதத்தில் சரக்கு கையாள்வதின் வருவாய் மற்றும் அளவில் இந்திய ரயில்வே துறை தொடர்ந்து உச்சத்தைத் தக்க வைத்துக் கொண்டுள்ளது.
கடந்த ஆண்டின் இதே காலத்தை விட கூடுதலான சரக்கின் அளவு, வருவாய் மற்றும் போக்குவரத்தை இந்திய ரயில்வே ஈட்டியுள்ளது.
2020 டிசம்பரில் இந்திய ரயில்வே 118.13 மில்லியன் டன் அளவிற்கு சரக்குகளைக் கையாண்டுள்ளது. இது கடந்த ஆண்டு இதே காலத்தை விட 8.54 சதவீதம்  அதிகமாகும்.
சரக்குப் போக்குவரத்தின் மூலமாக 2020 டிசம்பர் மாதம் ரூபாய் 11788.11 கோடியை ரயில்வே ஈட்டியுள்ளது. இது கடந்த ஆண்டின் ரூ 11030.37 கோடியை விட 6.87 சதவீதம் அதிகமாகும்.
ரயில்வே சரக்கு போக்குவரத்தை ஈர்க்கும் வகையில் பல்வேறு சிறப்புச் சலுகைகள் வழங்கப்படுகின்றன. ஒட்டுமொத்த செயல்திறன் மற்றும் செயல்பாடுகளை மேம்படுத்திக்கொள்வதற்கான வாய்ப்பாக கொவிட்-19-ஐ இந்திய ரயில்வே பயன்படுத்திக்கொண்டிருக்கிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1685602
-----
(Visitor Counter : 179
விவசாயத்துறை அமைச்சகம்
இயற்கை விவசாயிகள் எண்ணிக்கையில் இந்தியா முதலிடம், இயற்கை விவசாயப் பரப்பில் ஒன்பதாவது இடம்; இந்தியாவிருந்து ஆளி விதைகள், எள், சோயாபீன்ஸ், தேயிலை, மருத்துவத் தாவரங்கள் மற்றும் பயறு வகைகள் ஆகிய இயற்கை விவசாயப் பொருட்கள் அதிக அளவில் ஏற்றுமதி
இயற்கை விவசாயிகள் எண்ணிக்கையில் இந்தியா முதலிடத்தையும், இயற்கை விவசாயப்பரப்பில் ஒன்பதாவது இடத்தையும் பிடித்துள்ளது. உலகத்திலேயே முற்றிலும் இயற்கை விவசாயம் மேற்கொள்ளும் முதல் மாநிலமாக சிக்கிம் திகழ்கிறது. திரிபுரா, உத்தரகாண்ட் மாநிலங்களும் இதேபோன்ற இலக்குகளை அடைந்துள்ளன. இந்தியாவின் வடகிழக்கு பகுதி பாரம்பரியமாக இயற்கை விவசாயத்தை கொண்டதாகும். அங்கு பயன்படுத்தப்படும் ரசாயனங்கள், நாட்டின் மற்ற பகுதிப் பயன்பாட்டை விட மிகவும் குறைவாகும். இதேபோல, மலைவாழ் பழங்குடியினர் பகுதிகள் மற்றும் தீவுகளில் இயற்கை விவசாயம் செழித்துள்ளது.
விவசாயிகள், ரசாயனப் பயன்பாடு இல்லாத, இயற்கை விவசாயத்தை மேற்கொண்டு, தங்கள் வருவாயைப் பெருக்கிக் கொள்ள வேண்டும் என்ற நோக்கத்தில், வடகிழக்குப் பிராந்தியத்துக்கான இயற்கை மதிப்புச் சங்கிலி மேம்பாட்டு இயக்கம், பாராம்பரகட் கிருசி விகாஸ் யோஜனா ஆகிய இரண்டு திட்டங்கள் 2015-ஆம் ஆண்டு தொடங்கப்பட்டன. 2018-ஆம் ஆண்டு விவசாய – ஏற்றுமதிக் கொள்கை அளித்த அழுத்தம் காரணமாக , இந்தியா, உலக இயற்கை விவசாய சந்தைகளில் முக்கியமான இடத்தைப் பிடித்தது. ஆளி விதைகள், எள், சோயாபீன்ஸ், தேயிலை, மருத்துவ மூலிகைகள், அரிசி, பருப்பு வகைகள் ஆகியவை இந்தியாவிலிருந்து அதிக அளவில் ஏற்றுமதியாகும் இயற்கை விவசாய உற்பத்திப் பொருள்களாகும். 2018-19-ஆம் ஆண்டில் ஏற்றுமதியில் இப்பொருள்கள் 50 சதவீத்தை எட்டியதுடன், ரூ.5151 கோடிக்கு ஏற்றுமதி செய்யப்பட்டது. அசாம், மிசோரம், மணிப்பூர், நாகாலாந்து ஆகிய மாநிலங்களிலிருந்து இங்கிலாந்து, அமெரிக்கா, சுவிட்சர்லாந்து, இத்தாலி ஆகிய நாடுகளுக்கு இவை ஏற்றுமதியாகின்றன. சுகாதார உணவின் தேவை அதிகரித்ததைத் தொடர்ந்து, ஏற்றுமதி அளவும் அதிகரித்ததுடன், புதிய இடங்களுக்கும் ஏற்றுமதி வாய்ப்பு அதிகரித்துள்ளது.
இயற்கை விவசாய உற்பத்தியில், நுகர்வோர் நம்பிக்கையைப் பெறுவதற்கு சான்றளிப்பு என்பது முக்கிய அம்சமாகும். அரசின் மேற்கூறிய இரண்டு திட்டங்களிலும், பங்கேற்பு உத்தரவாத முறை, தேசிய இயற்கை விவசாய உற்பத்தித் திட்டம் ஆகியவை முறையே உள்நாட்டு, வெளிநாட்டுச் சந்தைகளை இலக்காகக் கொண்டு சான்றளிப்பு வழங்கப்படுகின்றன. உணவுப் பாதுகாப்பு மற்றும் தர  ஒழுங்குமுறை - 2017, என்பிஓபி /பிஜிஎஸ் தரத்தை அடிப்படையாகக் கொண்டது. அதிகாரப்பூர்வ இயற்கை விவசாய உற்பத்திப் பொருள்களை இனம் காண நுகர்வோர், எப்எஸ்எஸ்ஏஐ, ஜெய்விக் பாரத், பிஜிஎஸ் முத்திரைகளைப் பார்த்து வாங்கவேண்டும். பிஜிஎஸ் பச்சை என்பது ரசாயனம் அற்ற உற்பத்தி பொருள் என்பதைக் குறிக்கும்.
பாராம்பரகட் கிருசி விகாஸ் யோஜனாவின் கீழ், சுமார் 7 லட்சம் ஹெக்டேர் பரப்பளவில், சுமார் 40000 தொகுப்புகள் இயங்கி வருகின்றன. வடகிழக்கு பிராந்தியத்துக்கான இயற்கை மதிப்பு சங்கிலி மேம்பாட்டு இயக்கம் தனது வரம்புக்குள் 160 எப்பிஓ-கள் சுமார் 80,000 ஹெக்டேரில் சாகுபடி மேற்கொண்டுள்ளன.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய சாலை பாதுகாப்பு வாரியத்தை அமைப்பதற்கான அறிவிப்பு
தேசிய சாலை பாதுகாப்பு வாரியத்தை நிறுவுவதற்கான அறிவிப்பை அதன் விதிமுறைகளுடன், 2021 செப்டம்பர் 3 அன்று சாலை போக்குவரத்து மற்றும் நெடுஞ்சாலைகள் அமைச்சகம் அறிவித்துள்ளது.
வாரியத்தின் அமைப்பு, தலைவர் மற்றும் உறுப்பினர்களுக்கான தகுதி, தேர்வு செயல்முறை, பதவிக்காலம், ராஜினாமா மற்றும் நீக்கத்திற்கான நடைமுறை, வாரியத்தின் அதிகாரங்கள் மற்றும் செயல்பாடுகள், வாரிய கூட்டங்கள் போன்றவை குறித்த விதிமுறைகள் குறிப்பிடப்பட்டுள்ளன.
வாரியத்தின் தலைமை அலுவலகம் தேசிய தலைநகர் பகுதியில் இருக்க வேண்டும். இந்தியாவில் மற்ற இடங்களில் அலுவலகங்களை வாரியம் நிறுவலாம். மத்திய அரசால் நியமிக்கப்பட வேண்டிய தலைவர் மற்றும் மூன்று பேருக்கு குறையாமல் ஏழு பேருக்கு மிகாமல் உறுப்பினர்கள் வாரியத்தில் இருக்க வேண்டும்.
சாலை பாதுகாப்பு, புதுமைகள் மற்றும் புதிய தொழில்நுட்பத்தை ஏற்றுக்கொள்வது, போக்குவரத்து மற்றும் மோட்டார் வாகனங்களை ஒழுங்குபடுத்துதல் ஆகியவற்றுக்கு வாரியம் பொறுப்பாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761051
-------
(Visitor Counter : 216
சிறப்பு சேவைகள் மற்றும் கட்டுரைகள்
சென்னை மெரினா மற்றும் எலியட்ஸ் கடற்கரைகளில் நாளை சர்வதேச கடலோர தூய்மை தினம் அனுசரிக்கப்படும்
உலகெங்கிலும் மனிதனால் உருவாக்கப்பட்ட கழிவுகளை கொட்டும் இடமாக பெருங்கடல்கள் கருதப்படுகின்றன. கடல்களில் இருந்து சேகரிக்கப்பட்ட கடல் குப்பைகள் பெரும்பாலும் மக்காத கழிவுகள் நில மூலங்களிலிருந்து சேருகின்றன. குறிப்பாக நகர்ப்புறங்களில், தொழில்துறை நிறுவனங்களிலிருந்து வெளியேற்றப்படும் கழிவுகள் மற்றும் பிளாஸ்டிக் கழிவுகள் பெருமளவுக்கு கடலில் சேருகிறது. கடல் குப்பைகள், கடல் தாவரங்கள் மற்றும் விலங்கினங்களில் பேரழிவு விளைவுகளை ஏற்படுத்தியுள்ளன, இது கடல் விலங்குகளின் பாதுகாப்பான வாழ்விடத்தை பாதிக்கிறது.
1986 ஆம் ஆண்டில் ஐ.நா சுற்றுச்சூழல் திட்டத்தின்  முன்முயற்சியின் ஒரு பகுதியாக சர்வதேச கடலோர துப்புரவு  தொடங்கப்பட்டது, இது கடல்களைப் பாதுகாப்பது மற்றும் கடலில் கழிவுகள் கொட்டப்படுவதைத் தடுப்பது குறித்து கடலோர மக்களுக்கு விழிப்புணர்வை ஏற்படுத்துகிறது. ஐ.சி.சி ஒவ்வொரு ஆண்டும் செப்டம்பர் மாதத்தில் உலகளவில் கொண்டாடப்படுகிறது.
சர்வதேச கடலோர தூய்மை இயக்கத்தின் ஒரு பகுதியாக கடலோர மக்களிடையே, குறிப்பாக மீனவ சமூகத்தினரிடையே கடல் பாதுகாப்பு மற்றும் கடல் சூழலியல் பாதுகாப்பு குறித்த பரவலான விழிப்புணர்வை ஏற்படுத்த மத்திய ஆயுதப் படையான இந்திய கடலோர காவல்படை பல்வேறு திட்டங்களை மேற்கொண்டு வருகிறது.
சென்னையில், இந்திய கடலோர காவல்படை மண்டல கிழக்கு தலைமையகம், சர்வதேச கடலோர துாய்மை தினம் 2023 ஐ மெரினா மற்றும் எலியட்ஸ் கடற்கரையில் நடத்துகிறது. வரும் 16ஆம் தேதி மாலை 6 மணிக்கு இந்த நிகழ்வு ஆரம்பமாகவுள்ளது. ஐ.சி.ஜி., அரசு நிறுவனங்கள், தன்னார்வ தொண்டு நிறுவனங்கள் மற்றும் கல்லுாரி மாணவர்கள் பங்கேற்கின்றனர். நமது கடற்கரைகளை தூய்மையாக வைத்திருக்கவும், கடல் சுற்றுச்சூழலைப் பாதுகாப்பதில் பங்களிக்கவும் இந்த சர்வதேச பிரச்சாரத்தின் ஒரு பகுதியாக இருக்க சென்னை குடிமக்கள் அழைக்கப்படுகிறார்கள்.
AD/ PKV/ KRS
(Visitor Counter : 36
ஊரக வளர்ச்சி அமைச்சகம்
கிராமப்புற இணைப்புக்கான ஜிஐஎஸ் தரவுகளை மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் நாளை வெளியிடுகிறார்
கிராமப்புற இணைப்புக்கான புவியியல் தகவல் அமைப்பின்  தரவுகளை மத்திய ஊரக வளர்ச்சி மற்றும் பஞ்சாயத்து ராஜ் துறை அமைச்சர் திரு கிரிராஜ் சிங், புதுதில்லியில் உள்ள இந்திய வாழ்விட மையத்தில் 22 பிப்ரவரி 2022 பகல் 12 மணியளவில் வெளியிடுகிறார்.
நாடுமுழுவதும் உள்ள இதுவரை சாலை இணைப்பு வசதி இல்லாத குடியிருப்புப் பகுதிகளுக்கு, அனைத்து பருவ காலங்களுக்கும் ஏற்ற சாலை இணைப்பு வசதிகளை ஏற்படுத்தும் நோக்கில் 2000-ஆவது ஆண்டு பிரதமரின் கிராமச்சாலைத் திட்டம் தொடங்கப்பட்டது. கிராமப்புற பொருளாதாரத்திற்கு ஊக்கமளிக்கும் விதமாக, பின்னர் இந்த திட்டம் பெரிய கிராமப்புற சாலைகளுடன் இணைக்கும் வகையில் மேம்படுத்தப்பட்டது.
இத்திட்டம் தொடங்கப்பட்டதில் இருந்து 7.83 லட்சம் கிலோமீட்டர் நீள சாலைகளுக்கு ஒப்புதல் அளிக்கப்பட்டு, ரூ. 2.69 லட்சம் கோடி செலவில் இதுவரை 6.90 லட்சம் கிலோமீட்டர் தூரப் பணிகள் முடிக்கப்பட்டுள்ளது.
பிரதமரின் கிராமப்புற சாலைத் திட்டத்தின் ஒரு பகுதியாக 800,000+கிராமப்புற வசதிகள் தொடர்பான புவியியல் தகவல் அமைப்பு பற்றிய தரவுகளும், ஒரு மில்லியன்+ வசிப்பிடங்கள் மற்றும் 25,00,000+ கிலோமீட்டர் தூர சாலைகள் பற்றிய தரவுகளும் சேகரிக்கப்பட்டு ஜிஐஎஸ் அமைப்பை பயன்படுத்தி டிஜிட்டல் மயமாக்கப்பட்டுள்ளன. இந்த ஜிஐஎஸ் தரவுகள் நாளை பொதுமக்கள் உபயோகத்திற்கு வெளியிடப்படவுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800089
நிதி அமைச்சகம்
மத்திய அரசின் கடன் அனுமதிகள் பல்வேறு மக்கள் சார்ந்த சீர்திருத்தங்களுக்கு மாநிலங்களில் வழிவகுத்துள்ளன
நிதி வளங்களை ஒன்று திரட்டுவதில் கொவிட்-19 பெருந்தொற்று ஏற்படுத்தி உள்ள சவால்களைக் கருத்தில் கொண்டு, பல்வேறு நடவடிக்கைகளின் மூலம் மாநிலங்களின் கரங்களை மத்திய அரசு வலுப்படுத்தியுள்ளது.
2020-21-ஆம் ஆண்டுக்கான மொத்த மாநில உள்நாட்டு உற்பத்தியில் இருந்து 2 சதவீதம் அளவுக்கு கூடுதல் கடன் வாங்குவதற்கான அனுமதி இவற்றுள் ஒன்றாகும்.
இதன் மூலம் பெருந்தொற்றை எதிர்த்துப் போராடுவதற்கும், பொதுமக்களுக்கான சேவைகளை தொய்வின்றி வழங்குவதற்கும் கூடுதல் நிதியை திரட்ட மாநிலங்களுக்கு வழிவகை ஏற்பட்டுள்ளது.
அதே சமயம், நீண்ட காலக் கடன்களை உறுதி செய்வதற்கும், எதிர்காலத்தில் எந்த பாதிப்பும் ஏற்படாமல் இருப்பதற்கும், கூடுதல் கடனில் ஒரு பகுதி மக்களுக்கான சேவைகளை வழங்கும் முக்கிய துறைகளில் சீர்திருத்தங்களை மேற்கொள்ளும் மாநிலங்களுக்கு இணைக்கப்பட்டுள்ளது.
சீர்திருத்தங்கள் மேற்கொள்வதற்காக அடையாளப்படுத்தப்பட்டுள்ள துறைகளில் ஒன்று பொது விநியோகத் திட்டமாகும். கூடுதல் கடனுக்காக அனுமதிக்கப்பட்டுள்ள மாநில உள்நாட்டு உற்பத்தியின் 2 சதவீதத்தில், 0.25 சதவீதம் ஒரே நாடு ஒரே ரேஷன் அட்டை திட்டத்தை செயல்படுத்துவதில் இணைக்கப்பட்டுள்ளது.
இதுவரை 9 மாநிலங்கள் ஒரே நாடு ஒரே ரேஷன் அட்டை திட்டத்தை வெற்றிகரமாக செயல்படுத்தியுள்ளன. அவை ஆந்திரப் பிரதேசம், ஹரியானா, கோவா, கர்நாடகா, கேரளா, தெலங்கானா, திரிபுரா மற்றும் உத்தரப் பிரதேசம் உள்ளிட்டவை ஆகும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1679265
பெட்ரோலியம் மற்றம் இயற்கை எரிவாயு அமைச்சகம்
புதிய இந்தியாவை உருவாக்க வாருங்கள், திரு. தர்மேந்திர பிரதான் உலகெங்கிலும் உள்ள இந்திய மாணவர்களுக்கு அழைப்பு
பெட்ரோலியம், இயற்கை எரிவாயு மற்றும் எஃகுத் துறை அமைச்சர் திரு தர்மேந்திர பிரதான் உலகளாவிய பல்வேறு உயர்மட்டப் பல்கலைக்கழகங்களைச் சேர்ந்த இந்திய மாணவர்களுக்கு இந்தியாவில் வளர்ந்து வரும் வாய்ப்புகளை ஆராய்ந்து, புதுமைகளைப் புகுத்தி புதிய இந்தியாவை உருவாக்குமாறு வேண்டுகோள் விடுத்துள்ளார். இந்தியாவில் கடைசி மைல் எரிசக்தி அணுகல் குறித்து அவர் வெளிநாட்டு இளம் இந்திய அறிஞர்கள், மாணவர்கள் மற்றும் நண்பர்கள் குழுவுடன் நேற்று எழுச்சியுடன் உரையாடினார். மேரிலாந்து பல்கலைக்கழகத்தில் பிரின்ஸ்டன் பல்கலைக்கழகத்தின் லீட் இந்தியா குழுமம், திங்க் இந்தியா பர்டூ, டெவலப் எம்பவர், சினெர்ஜைஸ் இந்தியா குழுமத்தால் இந்த இணைய சந்திப்பு ஏற்பாடு செய்யப்பட்டது.
இந்தியாவின் எரிசக்திப் பார்வையை விவரித்த திரு. பிரதான், “இந்தியாவின் எரிசக்தி எதிர்காலத்திற்கான ஒரு தெளிவான பாதை வரைபடத்தை மாண்புமிகு பிரதமர் மோடி உருவாக்கியுள்ளார், இது அனைவருக்கும் கிடைக்க்கூடிய மற்றும் அணுகக் கூடிய வகையில் எரிசக்தி, ஏழைகளுக்கு மலிவான விலையில் எரிசக்தி, எரிசக்திப் பயன்பாட்டு செயல்திறன், பொறுப்புள்ள உலகளாவிய குடிமகனாக காலநிலை மாற்றத்தை எதிர்ப்பதற்கான எரிசக்தி நிலைத்தன்மை மற்றும் உலகளாவிய நிச்சயமற்ற தன்மைகளைத் தணிப்பதற்கான எரிசக்திப் பாதுகாப்பு. ” ஆகிய முக்கிய ஐந்து முக்கிய அம்சங்களை உள்ளடக்கியது,
பிரதம மந்திரியின் உஜ்வாலா யோஜனா திட்டம் பற்றி பேசிய அமைச்சர் பிரதான், “நாங்கள் 2016ஆம் ஆண்டில் பிரதான் மந்திரி உஜ்வாலா யோஜனா  திட்டத்தை அறிமுகப்படுத்தினோம். திட்டமிடலுக்கு முன்பே 80 மில்லியன் வாடிக்கையாளர்கள் இலக்கை நாங்கள் அடைய முடியும் என்பதை உங்களுக்குத் தெரிவிப்பதில் மகிழ்ச்சியடைகிறேன். இதன் மூலம், இந்தியாவில் 98 சதவீத வீடுகளுக்கு சமையல் எரிவாயு இணைப்புகள் இப்போது கிடைக்கின்றன, இது 2014ஆம் ஆண்டில் வெறும் 56 சதவீதமாக இருந்தது.
எண்ணெய் மற்றும் எரிவாயுத் துறையின் தன்னம்பிக்கை குறித்து திரு. பிரதான் கூறுகையில், “2022ஆம் ஆண்டில் எரிசக்தி இறக்குமதி சார்பு நிலையில் 10 சதவீதத்தைக் குறைக்க பிரதமர் மோடி இலக்கு நிர்ணயித்துள்ளார். இது தொடர்பாக, அரசாங்கம் கொள்கையளவில் சில மாற்றங்களைச் செய்துள்ளதுடன், நிர்வாக ரீதியாகவும் சில நடவடிக்கைகளை எடுத்துள்ளது. ”
எரிவாயு அடிப்படையிலான பொருளாதாரத்தால் இந்தியாவில் மாற்றம் குறித்துப் பேசிய அவர், கோவிட் – 19 காரணமாக பல சவால்கள் இருந்த போது “ஆசியாவில் எரிவாயுத் தேவை வளர்ச்சியின் முதன்மை இயக்கிகளில் ஒன்றாக இந்தியா உருவாக உள்ளது, என்றார். இன்று, இந்தியாவின் எரிசக்திக் கலவையில் இயற்கை எரிவாயுவின் பங்கு சுமார் 6.3 சதவீதமாகும். 2030க்குள் இயற்கை எரிவாயுவின் பங்கை 15 சதவீதமாக உயர்த்துவதற்கான லட்சிய இலக்கை நாங்கள் எடுத்துள்ளோம். ”
தற்போதைய தொற்றுநோய் குறித்து பேசிய, திரு பிரதான், "நமது வாழ்க்கையின் அடிப்படை அனுமானங்களுக்குச் சவால் விடும் கோவிட் -19 தொற்றுநோய்ப் பரவலின் இடை நிலையில் நாம் இருக்கிறோம். உடனடிப் பொருளாதாரத் தாக்கம் நம்மை மெதுவாக்கலாம் என்றாலும், இடைநிறுத்தவும், மறுபரிசீலனை செய்யவும், மறுவடிவமைப்பு செய்யவும் நமக்கு வாய்ப்பு வழங்கப்படுகிறது. ”
எஃகுத்துறை அமைச்சகம்
யாஸ் புயலினால் எஃகு உற்பத்தி மற்றும் பிராணவாயு விநியோகத்தில் எந்த பாதிப்பும் இல்லை
மத்திய அரசின் பல்வேறு அமைச்சகங்களும் துறைகளும் மேற்கொண்ட தொடர் நடவடிக்கைகளின் வாயிலாக யாஸ் புயலினால் எஃகு உற்பத்தி மற்றும் பிராணவாயுவின் விநியோகத்தில் எந்த பாதிப்பும் ஏற்படவில்லை.
மத்திய எஃகு அமைச்சகமும் தொழில் மற்றும் உள்நாட்டு வர்த்தக ஊக்குவிப்புத் துறையும், யாஸ் புயலினால் எஃகு மற்றும் பிராணவாயு உற்பத்தி பாதிப்படையக் கூடிய சாத்தியக்கூறுகள் குறித்து கடந்த மே 23-ஆம் தேதி முக்கிய எஃகு நிறுவனங்களுடன் ஆலோசனை நடத்தின. மத்திய எரிசக்தி அமைச்சகத்தின் பிரதிநிதிகள், சம்பந்தப்பட்ட மாநில அரசுகளின் அதிகாரிகளும் இந்தக் கூட்டத்தில் கலந்துகொண்டனர். ஒடிசா மற்றும் மேற்கு வங்கத்தில் அமைந்துள்ள ஆலைகள் மட்டுமே பாதிப்படையும் என்பதால் தடையற்ற மின்சாரம் வழங்குவதற்கான அனைத்து நடவடிக்கைகளும் மேற்கொள்ளப்பட்டன. மேலும் ஒடிசாவின் கலிங்காநகர், அங்குலில் உள்ள பிராணவாயு ஆலைகளைச் சார்ந்துள்ள மாநிலங்களுக்கு தற்காலிகமாக 2-4 நாட்கள் ஜம்ஷெட்பூரின் டாட்டா ஆலையிலிருந்து பிராணவாயுவை வழங்கவும் திட்டமிடப்பட்டது.
இதையடுத்து அங்குல், கலிங்காநகர் மற்றும் ரூர்கேலாவின் எந்த ஆலையிலும் மின்சாரம் தடைபடவில்லை என்பது உறுதிசெய்யப்பட்டது. யாஸ் புயலினால் ஒடிசாவில் உள்ள டாட்டா எஃகு ஆலைகளில் திரவ மருத்துவ பிராணவாயுவின் உற்பத்தி பாதிக்கப்படவில்லை என்பதை அம்மாநிலத்தில் அமைந்துள்ள ஆலைகளின் பிரதிநிதிகள் உறுதி செய்தனர்.
கலிங்காநகர், ஜம்ஷெட்பூர் மற்றும் அங்குலிலிருந்து எப்போதும்போல மருத்துவ பிராணவாயு தொடர்ந்து விநியோகம் செய்யப்பட்டது.
துர்காபூர், பெர்ன்பூர், ரூர்கேலாவில் இந்திய எஃகு ஆணைய நிறுவனத்தின்  ஆலைகளும் அனைத்து முன்னேற்பாடுகளுடன் தயார் நிலையில் இருந்தன. அதேபோல, ஒடிசாவின் அங்குல், ஜர்சுகுடா பகுதிகளில் அமைந்துள்ள ஜேஎஸ்பிஎல், ஜேஎஸ்டபிள்யூ ஆகிய நிறுவனங்களின் ஆலைகளிலும் புயலினால் எந்த பாதிப்பும் ஏற்படவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722073
விவசாயத்துறை அமைச்சகம்
மார்ச் 1, 2020 முதல் ஆகஸ்ட் 31,2020 வரை உள்ள வேளாண்மை மற்றும் அதனுடன் தொடர்புடைய நடவடிக்கைகளுக்கான குறுகிய காலக் கடன்களைத் திருப்பிச் செலுத்தும் தேதியை நீட்டிக்க அமைச்சரவை ஒப்புதல் அளிக்கிறது.
பிரதம மந்திரி திரு. நரேந்திர மோடி தலைமையிலான மத்திய அமைச்சரவை, விவசாயம் மற்றும் அதனுடன் தொடர்புடைய நடவடிக்கைகளுக்காக வங்கிகளால் வழங்கப்பட்ட 3 லட்சம் ரூபாய் வரை நிலையான குறுகிய காலக் கடன்களுக்கான திருப்பிச் செலுத்தும் தேதியை 31.08.2020 வரை நீட்டிக்க ஒப்புதல் அளித்துள்ளது. மார்ச் 1 2020 முதல் ஆகஸ்ட் 31, 2020 வரை வங்கிகளுக்கு 2 சதவீத வட்டி வழங்கல்  மற்றும் 3 சதவீத உடனடி திருப்பிச் செலுத்தும் ஊக்கத்தொகை  ஆகியவற்றின் தொடர்ச்சியான நன்மைகளை விவசாயிகளுக்கு அளிக்கிறது.
பலன்கள்
மார்ச் 1, 2020 முதல் ஆகஸ்ட் 31, 2020க்கு இடையில் கட்ட வேண்டிய விவசாய மற்றும் அதனுடன் தொடர்புடைய நடவடிக்கைகளுக்கான வங்கித் தவணைகள், 3 லட்சம் ரூபாய் வரை உள்ள நிலையான குறுகிய காலக் கடன்களுக்கான திருப்பிச் செலுத்தும் தேதி 31.08.2020 வரை நீட்டித்து வங்கிகளுக்கு 2 சதவீதம் IS மற்றும் 3 சதவீதம் விவசாயிகளுக்கு PRI போன்ற சலுகைகள் அளிப்பதால், விவசாயிகள் தங்கள் கடனைத் திருப்பிச் செலுத்த அல்லது புதுப்பிக்கக் கொடுக்கப்பட்டிருந்த கால அவகாசமான ஆகஸ்ட் 31, 2020 வரை 4 சதவீத வட்டியுடன் எந்தவித அபராதமும் இன்றி திருப்பிச் செலுத்தலாம். மேலும், இதனால் அவர்கள் இந்த கொவிட் தொற்று காலத்தில் வங்கிக்கு செல்லும் சிரமத்தைக் குறைக்க முடியும்.
நுகர்வோர் நலன், உணவு மற்றும் பொது விநியோகம் அமைச்சகம்
ஹால்மார்க் முத்திரைத் திட்டம் மிகப்பெரும் வெற்றி; ஒரு கோடிக்கும் அதிகமான நகைகளுக்கு ஹால்மார்க் முத்திரை: இந்திய தர நிர்ணய அமைப்பின் தலைமை இயக்குநர்
“குறுகிய காலத்தில் ஒரு கோடிக்கும் அதிகமான நகைகளுக்கு ஹால்மார்க் முத்திரை வழங்கப்பட்டு, இந்தத் திட்டம் மிகப்பெரிய வெற்றியை அடைந்திருக்கிறது”, என்று இந்திய தர நிர்ணய அமைப்பின் தலைமை இயக்குநர் தெரிவித்துள்ளார்.
இந்தியாவில் ஹால்மார்க் முத்திரை வழங்கப்படுவதன் வளர்ச்சிநிலை குறித்து நடைபெற்ற செய்தியாளர்கள் சந்திப்பின் போது அவர் இதனைத் தெரிவித்தார். இதே காலகட்டத்தில் 90,000 க்கும் மேற்பட்ட நகை விற்பனையாளர்கள் பதிவு செய்திருப்பதாகவும் அவர் கூறினார்.
பதிவு செய்யப்பட்ட நகை விற்பனையாளர்களின் எண்ணிக்கை 91,603 ஆகவும், ஹால்மார்க் முத்திரை பெறுவதற்காக ஜூலை 1 முதல் ஆகஸ்ட் 20-ஆம் தேதி வரை பெறப்பட்டுள்ள நகைகளின் எண்ணிக்கை ஒரு கோடியே 17 லட்சமாகவும், இந்தக் காலகட்டத்தில் ஹால்மார்க் முத்திரை பெறப்பட்டுள்ள நகைகளின் எண்ணிக்கை ஒரு கோடியே 2 லட்சமாகவும் இருப்பதன் வாயிலாக இந்தத் திட்டம் பிரம்மாண்ட வெற்றி அடைந்திருப்பது பிரதிபலிக்கப்படுவதாக அவர் குறிப்பிட்டார்.
ஹால்மார்க் முத்திரை பெறுவதற்காக நகைகளை அனுப்பிய விற்பனையாளர்களின் எண்ணிக்கை ஜூலை 1 முதல் 15-ஆம் தேதி வரை 5145 ஆக இருந்தது. ஆனால் ஆகஸ்ட் 1 முதல் 15-ஆம் தேதி வரையிலான காலத்தில் இந்த எண்ணிக்கை 14,349 ஆக அதிகரித்தது.
நகை துறையைச் சேர்ந்தவர்களின் நியாயமான கோரிக்கைகளை நிறைவேற்றுவதற்காக அரசு ஏராளமான நடவடிக்கைகளை மேற்கொண்டு வருவதாகவும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747865
----
(Visitor Counter : 218